สวัสดีค่ะ ดิฉันอายุ30ปี หนัก90 สูง160 อยู่ในช่วงออกกำลังกาย ควบคุมอาหาร ลดความอ้วน ประจำเดือนมา 25พ.ค.65 แล้วหยุดไป หลังจากนั้นเป็นอีกในวันที่ 9มิ.ย.65 แรกๆที่มาจะเป็นเหมือนตกขาว แต่เป็นสีเลือด หลังจากนั่นมาเยอะมาตลอดจนถึงตอนนี้ ไปปรึกษาเภสัชกร เค้าบอกว่าอาจจะเครียด หรือไม่ก็ฮอโมนในร่างกายสวิงเนื่องจากออกกำลังกายและลดความอ้วนให้ยาคุมยาส28เม็ดมากิน กินวันแรกประจำเดือนมาแต่น้อยกว่าทุกวัน อยากทราบว่าทานกี่วันเลือดถึงจะหยุดไหล และถ้ากินหมด28เม็ดแล้ว ต้องกินยาคุมอีกไหม
สวัสดีค่ะ หากประจำเดือนมาวันที่ 25 พ.ค. แล้วมาอีกครั้งในวันที่ 9 มิ.ย. แล้วมีเลือดไหลออกมาทุกวัน ถือเป็นอาการเลือดออกผิดปกติจากช่องคลอด1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. การผลิตฮอร์โมนของรังไข่ผิดปกติในเบื้องต้น หากได้มีเพศสัมพันธ์มาก่อน ก็ควรตรวจหาการตั้งครรภ์ดูด้วย แต่หากตรวจไม่พบ หรือไม่ได้มีเพศสัมพันธ์มาก่อน ก็อาจเกิดจากสาเหตุต่างๆ ดังกล่าวไป ส่วนการออกกำลังกายและควบคุมน้ำหนักนั้น ส่วนใหญ่มักทำให้ประจำเดือนขาดหายไปมากกว่าการมีเลือดออกนานๆ ค่ะทั้งนี้ หากไมได้มีการตั้งครรภ์ และได้เริ่มทานยาคุมกำเนิดไปแล้ว และเลือดเริ่มไหลน้อยลงแล้ว แนะนำควรทานต่อไปก่อนค่ะ ซึ่งเลือดจะหยุดไหลในกี่วันนั้น ไม่สามารถตอบได้ แต่หากทานต่อเนื่องนานเกิน 10 วัน แล้วเลือดยังไม่หยุดไหล แนะนำควรหยุดทานยา และไปพบแพทย์เพื่อหาสาเหตุค่ะ หรือหากเลือดหยุดไหล แนะนำควรทานยาคุมแค่แผงนี้ แล้วหยุดทาน หากหลังจากนั้น ยังคงมีเลือดออกผิดปกติอีก ก็ควรไปพบแพทย์เพื่อตรวจค่ะ